Wikipédia-vita:Növények műhelye/Új szócikkek

message: Felvetném, hogy a cikkek hivatkozásait archiváljuk, ne töröljük. Mármint a szakaszokat. Vállalom az archiválást. --Yera vita 2014. április 5., 14:33 (CEST)
replies: text: Támogatom az ötletet, s köszönöm, ha megcsinálod. --Sphenodon vita 2014. április 5., 21:03 (CEST)
Most felvetem, hogy töröljük őket, a laptörténetben úgyis meg lehet nézni, semmi jelentősége nincs. Sajnálom, hogy már nem tudom miért tartottam jó ötletnek.--Yera vita 2014. október 15., 09:54 (CEST)

text: Egyetértek, úgy látom én is, hogy nincs jelentősége az archiválásnak. (Egyébként az idő az egy ilyen faktor az ember életében, legalábbis az enyémben mindenképpen: egyszer valamit jó ötletnek tartok, aztán egy idő múlva lehet, hogy már másként gondolom, úgyhogy ez előfordul az én életemben is, meglehetősen gyakran. :)) Tulajdonképpen a célom az volt, hogy lássuk, milyen újonnan készült, a műhely érdeklődési körébe tartozó szócikkek születnek, így a műhelytagok láthatják. --Sphenodon vita 2014. november 1., 19:45 (CET)
thread_title:  Archiválás 

message: Üdvözletem!
Talán észrevették a kedves szerkesztőtársak, hogy létrehoztam volt a Viaszfa szócikket, mivel fontosnak véltem, hogy legyen, ugyanis a növény Ázsiában már hosszú ideje nagy jelentőséggel bír haszonnövényként. E növény, azaz a Rhus succedanea vagy Toxicodendron succedaneum régóta nem ismeretlen a magyar tudósok előtt: már Brassai Sámuel is említi  "Bévezetés a világ', főld' és státusok' esmeretére" című, 1834-ben megjelent munkájában, mégpedig viaszfa néven. Említi e növényt Hunfalvy János is "Japán és népe" című, 1869-ben megjelent tanulmányában, ugyancsak viaszfa néven. E néven említi a fát a"Japáni viaszfa" címmel a Méhészeti Közlönyben, 1896-ban megjelent tanulmány is. Vagyis a Rhus succedanea magyar nyelvű viaszfa megnevezése két évszázados múltra, mondhatni hagyományra tekint vissza. Ráadásul e név értelmében egybeesik más nyelvek e növényre vonatkozó elnevezéseivel (angol: wax tree, francia: arbre à cire, német: Wachsbaum stb.), vagyis nem növeli hanem csökkenti a zűrzavart. Ezért óriási hibának tartom,  hogy Sphenodon átkeresztelte a Viaszfa szócikket, így az most Faggyúszömörce. Nem vitatva Priszter Szaniszló érdemeit azért azt megjegyezném, hogy kétszáz évnyi hagyomány többet nyom a latban.
Köszönöm a figyelmet!
Maghasító
--Maghasito vita 2014. október 14., 12:00 (CEST)
replies: text: Szia! Előre is bocsánat, hogy belekotyogogok, (annál is inkább mert nagyon nem kedvelek ilyen kérdésekben állást foglalni), nálam a gogle 528 találatot ad viaszfára és 4-et faggyúszömörcére (amiből ugye az egyik wp). A találatok között van amerikai viaszfa, illetve maga a Myrica is lehet viaszbogyó, viaszfa nemzetség. Régi forrásokat nem mindig jó alapul venni (legtöbbször a Pallas erre a jó példa), Sphenodon alaposan utána szokott nézni könyvtárban is emiatt a neveknek, ha felmerül ilyen kérdés. Úgy látom, viaszfából szükség lesz egyértelműsítésre (ha nem is most, később), így valamit akkor is kéne vele kezdeni. Idegen tükörfordítások nem sokat nyomnak a latban. Kérelek légy türelemmel, míg Sphenodon válaszol. --Yera vita 2014. október 15., 09:48 (CEST)
Üdvözletem!
Kedves Yera. A faggyúszömörce is tükörfordítás, méghozzá régi német forrásokból (Talgsumach). A növénynek és a terméséből nyert növényi zsiradéknak nincs köze az állati kötőszövetekből kinyert testzsírhoz, magyarul faggyúhoz. A viaszfa név kevésbé félrevezető (igazában meglehetősen pontos), ráadásul van élő magyar nyelvi hagyománya, ami évszázados, a név szakmunkákból ismert, viszonylag gyakran használt (növénytani, néprajzi, művészettörténeti munkákban, jobbára), ráadásul értelmében egybecseng a növény gyakori idegen nyelvű neveivel. A növényt a latin nevei alapján magyarul hívhatnánk akár hamis lakkszömörce vagy hamis méregfa néven is. Mivel a növény nem honos nálunk, így nincs valóban köznyelvi magyar neve, de a viaszfa igen közel áll ahhoz, hogy annak tekinthessük. Akik a fentebb említett tudományterületek iránt érdeklődnek, esetleg a hagyományos keleti gyógyászat vagy a harcművészetek terén tájékozódnak, jobbára viaszfa néven ismerik, említik...
Tisztelettel,
Maghasító
--Maghasito vita 2014. október 16., 17:21 (CEST)
Akkor már nagyjából mindent tudunk. Tisztelettel --Yera vita 2014. október 16., 19:54 (CEST)
A szóban forgó taxon vitalapján hagytam üzenetet. --Sphenodon vita 2014. november 1., 19:35 (CET)
thread_title:  Viaszfa-e, vagy faggyúszömörce?